PRIENŲ RAJONO SAVIVALDYBĖS administracijos

savivaldybės gydytojas

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslai:

Teikiama tvirtinti Prienų rajono savivaldybės visuomenės sveikatos rėmimo specialioji programa. Pagrindinis programos tikslas – pagerinti Prienų rajono savivaldybės gyventojų sveikatą ir gyvenimo kokybę.

Visuomenės sveikatai svarbūs veiksniai: šalies demografiniai rodikliai, socialiniai ir sveikatos netolygumai, fizinė darbo ir gyvenamoji aplinka, asmens gyvensenos ypatumai, sveikatos priežiūros sistema. Geroji tarptautinė praktika ir Lietuvos patirtis rodo, kad tvarus šalies gyventojų sveikatos lygio pagerėjimas gali būti pasiektas kompleksiškai naudojant visus pagrindinius sveikatinimo veiksnius: sukurti saugesnę socialinę aplinką, mažinti sveikatos netolygumus ir socialinę atskirtį, sukurti sveikatai palankią fizinę darbo ir gyvenamąją aplinką, formuoti sveiką gyvenseną ir jos kultūrą, užtikrinti kokybišką ir efektyvią sveikatos priežiūrą, orientuotą į gyventojų poreikius.

Uždaviniai:

Visuomenės sveikatos rėmimo specialiojoje programoje numatoma daugiau dėmesio skirti sveikos gyvensenos ugdymui, formavimui, įtraukiant kuo daugiau gyventojų į aktyvią veiklą, fiziniam aktyvumui skirtos infrastruktūros vystymui. Vykdant psichoaktyvių medžiagų vartojimo prevenciją, skirti didesnį dėmesį ne tik šviečiamajai veiklai, bet ir kitoms veiksmingoms prevencinės veiklos rūšims, ypač toms, kurių pagrindu užtikrinamas vaikų, jaunimo ir suaugusiųjų užimtumas, saugus laisvalaikis. Numatoma organizuoti, vykdyti bei tęsti sveikatos stiprinimo veiklas, apimančias fizinį aktyvumą, sveiką mitybą, psichinę sveikatą, traumų prevenciją. Vykdyti neinfekcinių bei užkrečiamųjų ligų profilaktiką.

Siūlomos teisinio reguliavimo nuostatos:

Lietuvos sveikatos 2014–2025 metų programoje nustatyti nacionaliniai sveikatinimo veiklos tikslai ir uždaviniai, Savivaldybės strateginiame veiklos plane iškelti uždaviniai.

Laukiami rezultatai:

Prienų rajono savivaldybės visuomenės sveikatos rėmimo specialioji programa atitiks Lietuvos sveikatos programoje iškeltus uždavinius ir tikslus.

Lėšų poreikis ir šaltiniai:

Sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nepridedamas.

Savivaldybės gydytojas	Virginijus Slauta